CELEX: 62021TN0257
Language: et
Date: 2021-05-14 00:00:00
Title: Kohtuasi T-257/21: 14. mail 2021 esitatud hagi – Basaglia versus komisjon

28.6.2021   
            
            
               ET
            
            
               Euroopa Liidu Teataja
            
            
               C 252/32
            
         
      14. mail 2021 esitatud hagi – Basaglia versus komisjon
      (Kohtuasi T-257/21)
      (2021/C 252/43)
      Kohtumenetluse keel: itaalia
      
         Pooled
      
      
         Hageja: Giorgio Basaglia (Milano, Itaalia) (esindajad: advokaadid G. Balossi, F. Fimmanò ja G. Borriello)
      
         Kostja: Euroopa Komisjon
      
         Nõuded
      
      Hageja palub Üldkohtul mõista Euroopa Komisjonilt Giorgio Basaglia kasuks välja kahjuhüvitis põhjustel, mida on selgitatud hagiavalduse põhjendustes, ja tuginedes lepinguvälisele vastutusele, kokku vähemalt 5 013 328,64 euro suuruses summas.
      
         Väited ja peamised argumendid
      
      Hagi põhjenduseks esitab hageja ühe väite ja käsitleb hagiavalduse ühes osas tekitatud kahju suuruse kindlaksmääramist.
      Hageja märgib lepinguvälise vastutuse kohta käesoleval juhul, et:
      
                  —
               
               
                  Üldkohus tühistas 23. septembri 2020. aasta kohtuotsusega (kohtuasi T-727/19, Basaglia vs. komisjon) Euroopa Komisjoni otsuse, millega jäeti rahuldamata hageja taotlus tutvuda teatud dokumentidega.
               
            
                  —
               
               
                  Selles kohtuotsuses on muu hulgas tuvastatud, et komisjoni tegevus oli ebaseaduslik, kuna ta ühepoolselt piiras hageja õigust nõutud dokumentidega tutvuda.
               
            
                  —
               
               
                  Ebaseadusliku tegevusega on tekitatud suur kahju, mis on seotud nii hageja suhtes alustatud kriminaalmenetlustega, mis on pooleli, kui ka kontrollikoja maksumenetlusega, kuna hageja ei saanud üheski neist kolmest menetlusest end täiel määral kaitsta.
               
            
                  —
               
               
                  Ebaseadusliku tegevuse ja tekitatud kahju vahel on selge põhjuslik seos.